โฆษก ศบค. เผยวันนี้พบผู้ติดเชื้อในพื้นที่กรุงเทพมหานครกว่า 983 ราย พบคลัสเตอร์ใหม่อีก 2 พื้นที่
นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) กล่าวถึงการระบาดโควิด -19 ในพื้นที่กรุงเทพมหานคร ว่า วันนี้มีผู้ป่วยเพิ่มขึ้น 983 ราย มีต่างด้าวอยู่ที่ 192 ราย และอีก 110 คน เป็นการค้นหาเชิงรุกในชุมชน ภาพรวมสถานการณ์ทรงตัวและยังพบคลัสเตอร์เพิ่มขึ้นจาก 31 ครัสเตอร์เป็น 33 คลัสเตอร์ โดย 2 ครัสเตอร์ที่เพิ่มขึ้นที่แคมป์คนงานก่อสร้างเขตบางกะปิใหม่และที่สำเพ็งที่เป็นครัสเตอร์เดิม ซึ่งกำลังเตรียมปิดจากที่ไม่มีข้อมูลผู้ป่วยรายใหม่ในรอบสัปดาห์ที่ผ่านมา ทั้งนี้พื้นที่ กทม. มีหลายคัสเตอร์และมีลักษณะการแพร่กระจายที่แตกต่างกันและสิ่งที่น่าเป็นห่วงคือ เเรงงานต่างด้าวและพบบ่อยมากในแคมป์ก่อสร้างในขณะนี้ ทั้งนี้ในที่ประชุม ศบค. ชุดเล็ก ได้เน้นย้ำให้ผู้ประกอบการ หรือบริษัทที่ดูแลคนงานก่อสร้าง ให้ช่วยดูแลคนงาน ทั้งนี้ครัสเตอร์ที่ควรเฝ้าระวัง ทั้งหมด 30 แห่ง